**SHPALLJE PËR LËVIZJE PARALELE, NGRITJE NË DETYRË, PRANIM NGA JASHTË SHËRBIMIT CIVIL, NË KATEGORINË E ULËT DHE TË MESME DREJTUESE**

Në zbatim të nenit 21, të Kreut IV, të nenit 26, të Kreut V, të ligjit Nr.152/2013 “*Për nëpunësin civil”,* *i ndryshuar*, si dhe të Kreut II dhe III, të Vendimit Nr.242, datë 18.03.2015 të Këshillit të Ministrave, “Për plotësimin e vendeve të lira në kategorinë e ulët dhe të mesme drejtuese”, *i ndryshuar, si dhe Urdhrit Nr.106 datë 22.05.2023 të Sekretarit të Përgjithshëm të Këshillit të Lartë të Prokurorisë për “Hapjen e procedurës së pranimit në kategorinë e nivelit të mesëm drejtues”, Këshilli i Lartë i Prokurorisë,* shpall procedurën e pranimit në kategorinë e nivelit të mesëm drejtues si më poshtë:

* **2 (dy) vende në pozicionin Këshilltar, në Njësinë e Shërbimeve të Përgjithshme Ligjore, në Drejtorinë e Shërbimeve të Përgjithshme Ligjore, në Këshillin e Lartë të Prokurorisë, kategoria e pagës II-b.**

Pozicioni më sipër, i ofrohet fillimisht nëpunësve civilë të së njëjtës kategori për procedurën e lëvizjes paralele. Vetëm në rast se në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet procedurës së ngritjes në detyrë dhe pranimit nga jashtë shërbimit civil.

**PËR TË TRE PROCEDURAT (LËVIZJE PARALELE, NGRITJE NË DETYRË, PRANIM NGA JASHTË SHËRBIMIT CIVIL ) APLIKOHET NË TË NJËJTËN KOHË!**

**01.06.2023**

Afati për dorëzimin e dokumenteve për: **LËVIZJE PARALELE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**07.06.2023**

Afati për dorëzimin e dokumenteve për: **NGRITJE NË DETYRË**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**07.06.2023**

Afati për dorëzimin e dokumenteve për: **PRANIM NË SHËRBIMIN CIVIL**

## **Përshkrimi përgjithësues i punës për pozicionin më sipër është:**

1. Ndjek dhe përditëson njohuritë profesionale rreth kuadrit ligjor dhe zhvillimeve të jurisprudencës, relevante për punën e Këshillit;
2. Përfaqëson Këshillin e Lartë të Prokurorisë në Gjykatë në çështjet gjyqësore, të cilat përfshijnë institucionin. Ndjek të gjitha procedurat ligjore me qëllim zgjidhjen e rasteve, si dhe informon Drejtorin e Njësisë së Shërbimeve të Përgjithshme Ligjore për ecurinë e tyre;
3. Informon Drejtorin e Drejtorisë/Njësisë drejtpërsëdrejti (si verbalisht ose në formë elektronike), në mënyrë periodike, mbi informacionet e përgatitura (prapësime, konkluzione, ankime, vendime etj.), për çështjet që shqyrtohen në gjykatë, në takime pune, konferenca etj;
4. Shqyrton kërkesat/ankesat administrative, për çështje që lidhen me fushën e veprimtarisë së njësisë/drejtorisë, në zbatim të legjislacionit në fuqi, dhe jep përgjigje lidhur me to;
5. Mbështet dhe siguron asistencë juridike mbi çështjet që kërkohen për t`u trajtuar në ushtrimin e funksioneve dhe kryerjen e detyrave të të gjitha strukturave të Këshillit të Lartë të Prokurorisë;
6. Administron, përgatit dokumentacionin dhe ndjek të gjithë procedurën ligjore për çështjet gjyqësore, në të cilat Këshilli i Lartë i Prokurorisë është palë në proces në Gjykatë, duke respektuar afatet sipas legjislacionit në fuqi;
7. Siguron që të gjitha proceset që lidhen me përgatitjen e përfaqësimit të çështjeve në gjykatë, si dhe detyrat e tjera të ngarkuara, të realizohen në përputhje me parashikimet e Rregullores së Brendshme të Këshillit dhe me standardet më të larta profesionale;
8. Studion dhe analizon dokumentacionin, referon bazën ligjore të saktë dhe jurisprudencën përkatëse për çështjet në shqyrtim;
9. Merr pjesë në grupe pune të ndryshme për hartimin e akteve nënligjore të Këshillit të Lartë të Prokurorisë;
10. Jep mendim të specializuar juridik për projekt-aktet normative të sjella nga institucionet e ndryshme të drejtësisë;
11. Jep kontribut për hartimin e ligjeve, akteve nënligjore, politikave, procedurave, opinioneve ligjore, relacioneve dhe argumenteve për ose në emër të Këshillit të Lartë të Prokurorisë dhe komisionit përkatës;
12. Ndihmon sipas rastit, në hartimin e relacionit të çështjes relatorin, sipas radhës së punës dhe të veprimit, në funksion të detyrave të caktuara nga ana e tij;
13. Përgatit materiale sipas afateve proceduriale në zbatim të procedurave ligjore;
14. Administron me efiçencë dokumentacionin dhe aktet, inventarizon çdo dosje në administrim si dhe koordinon me Zyrën e Protokollit, për marrjen në dorëzim të këtyre dosjeve, sipas legjislacionit në fuqi;
15. Kryen detyrat, brenda profilit të punës, të ngarkuar nga eprorët në linjë vertikale.

**I. LËVIZJA PARALELE**

**1. KUSHTET PËR LËVIZJEN PARALELE DHE KRITERET E VEÇANTA**

**Kandidatët duhet të plotësojnë kushtet për lëvizjen paralele si më poshtë vijon**:

1. Të jenë nëpunës civilë të konfirmuar, brenda së njëjtës kategori II-b;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”.

**Kandidatët duhet të plotësojnë kërkesat e posaçme si vijon:**

1. Të zotërojë diplomë të nivelit Master Shkencor (ose të barazvlefshëm), në Shkencat Juridike. Edhe diploma e nivelit “Bachelor”, duhet të jetë në të njëjtën fushë. Diplomat e marra jashtë vendit, duhet të jenë të njohura nga institucioni përgjegjës për njesimin e diplomave, sipas legjislacionit në fuqi;
2. Të ketë të paktën 4 (katër) vite eksperiencë;
3. Të ketë njohuri të një gjuhe të Bashkimit Evropian.

**1.1. DOKUMENTACIONI, MËNYRA DHE AFATI I DORËZIMIT**

Kandidati duhet të paraqesë zyrtarisht, brenda datës 01.06.2023,, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun:

<http://www.dap.gov.al/legjislacioni/udhezime-manuale/60-jeteshkrimi-standard> ;

* Fotokopje të diplomës (përfshirë edhe Diplomën Bachelor) dhe listës së notave (për diplomat jashtë vendit, të përcillet njehsimi nga MAS);
* Fotokopje të librezës së punës (të gjitha faqet që vërtetojnë eksperiencën në punë);
* Dokument për kategorinë në shërbimin civil (kategoria e mesme drejtuese, me dokument nga institucioni);
* Dokument që nuk ka masë disiplinore në fuqi, (dokument nga institucioni);
* Vlerësimin e fundit të rezultateve në punë;
* Dëshmi penaliteti ose Vetëdeklarim për vërtetimin e gjendjes gjyqësore, sipas linkut

<https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>

* Vërtetim të gjendjes shëndetësore;
* Vërtetim nga Gjykata dhe Prokuroria që nuk ka çështje në proces;
* Dokumentacion tjetër, mbi trajnimet, kualifikimet (nëse ka);
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit.

***Mosparaqitja e plotë e dokumenteve të sipërcituara sjell skualifikimin e kandidatit.***

**2. REZULTATET PËR FAZËN E VERIFIKIMIT PARAPRAK**

**2.1 Verifikimi paraprak:**

Verifikimi paraprak i përmbushjes së kushteve të përgjithshme dhe kritereve të veçanta në shpalljen për konkurim, do të kryhet brenda datës 02.06.2023, në ambientet e Këshillit të Lartë të Prokurorisë, dhe brenda ditës do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së email, për shkaqet e mos kualifikimit.
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit.

**3. FUSHA E NJOHURIVE, AFTËSITË DHE CILËSITË MBI TË CILAT DO TË ZHVILLOHET KONKURIMI**

Kandidatët në intervistën e strukturuar me gojë, do të vlerësohen për njohuritë, aftësitë dhe cilësitë, në lidhje me:

* Kushtetutën e Republikës së Shqipërisë;
* Kodin e Procedurës Administrative;
* Ligjin Nr.115/2016, “Për organet e sistemit të drejtësisë” i ndryshuar;
* [Ligjin Nr.97/2016, “Për organizimin dhe funksionimin e prokurorisë në Republikën e Shqipërisë](https://klp.al/wp-content/uploads/2021/05/ligj_nr_97_2016_orgainzimi_dhe_funksionimi_prokurorise_1725.pdf)” i ndryshuar;
* Ligjin Nr.96/2016, “Për statusin e gjyqtarëve dhe prokurorëve në Republikën e Shqipërisë” i ndryshuar;
* Ligj Nr.95/2016 “Për organizimin dhe funksionimin e institucioneve për të luftuar korrupsionin dhe krimin e organizuar” i ndryshuar;
* Ligj Nr.84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”;
* Ligjin Nr.9131, datë 08.9.2003 “Për rregullat e etikës në Administratën Publike”;
* Ligjin Nr.9367, datë 07.4.2005 “Për parandalimin e konfliktit të interesave në ushtrimin e funksioneve publike”;
* Ligjin Nr.152/2013 “Për nëpunësit civil” i ndryshuar dhe akteve nënligjore të dala në zbatim të tij.

**4. MËNYRA E VLERËSIMIT TË KANDIDATËVE**

Vlerësimi maksimal është **100 pikë**.

* Për dokumentacionin e dorëzuar, vlerësimin e jetëshkrimit, përvojën, trajnimet apo kualifikimet, vlerësimet individuale në punë, vlerësimi do të jetë **40 pikë**.
* Për intervistën e strukturuar me gojë, në lidhje me njohuritë, aftësitë, kompetencës për përshkrimin e pozicionit të punës, përvojën në punë, motivimin, aspiratat dhe pritshmëritë për karrierën, vlerësimi do të jetë **60 pikë**.

**5. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

**Intervista e strukturuar me gojë do jetë më datë** 12.06.2023 ora 10:00 **në ambientet e Këshillit të Lartë të Prokurorisë.**

Në përfundim të vlerësimit të kandidatëve, do të shpallet fituesi në faqen zyrtare të Këshillit dhe në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nga KLP, për rezultatet (nëpërmjet adresës së e-mailit).

**II. NGRITJA NE DETYRE**

**Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton vakant, ai është i vlefshëm për konkurimin nëpërmjet procedurës së ngritjes në detyrë dhe pranimit nga jashtë shërbimit civil. Këtë informacion do ta merrni në faqen e Këshillit të Lartë të Prokurorisë, duke filluar nga data 16.06.2023**

Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë.

**1. KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA**

**1.1. Kandidatët duhet të plotësojnë kushtet për ngritjen në detyrë si vijon:**

* + 1. Të jenë nëpunës civilë të konfirmuar, i një kategorie më të ulët III-a ose III-a/1;
    2. Të mos kenë masë disiplinore në fuqi;
    3. Të kenë të paktën vlerësimin e fundit “mirë” apo “shumë mirë”.

**1.2. Kandidatët duhet të plotësojnë kërkesat e posaçme si vijon:**

1. Të zotërojë diplomë të nivelit Master Shkencor (ose të barazvlefshëm), në Shkencat Juridike. Edhe diploma e nivelit “Bachelor”, duhet të jetë në të njëjtën fushë. Diplomat e marra jashtë vendit, duhet të jenë të njohura nga institucioni përgjegjës për njesimin e diplomave, sipas legjislacionit në fuqi;
2. Të ketë të paktën 4 (katër) vite eksperiencë;
3. Të ketë njohuri të një gjuhe të Bashkimit Evropian.

**2. DOKUMENTACIONI, MËNYRA DHE AFATI I DORËZIMIT**

Kandidati duhet të paraqesë zyrtarisht, brenda datës 07.06.2023, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

* Kërkesë për aplikim në vendin e punës që konkurron;
* Jetëshkrim i plotësuar në përputhje me dokumentin tip që e gjeni në linkun:

<http://www.dap.gov.al/legjislacioni/udhezime-manuale/60-jeteshkrimi-standard> ;

* Fotokopje të diplomës (përfshirë edhe Diplomën Bachelor) dhe listës së notave (për diplomat jashtë vendit, të përcillet njehsimi nga MAS);
* Fotokopje të librezës së punës (të gjitha faqet që vërtetojnë eksperiencën në punë);
* Dokument për kategorinë në shërbimin civil (kategoria e mesme drejtuese, me dokument nga institucioni);
* Dokument që nuk ka masë disiplinore në fuqi, (dokument nga institucioni);
* Vlerësimin e fundit të rezultateve në punë;
* Vërtetim të gjendjes gjyqësore (Dëshmi Penaliteti) ose Vetëdeklarim për vërtetimin e gjendjes gjyqësore, sipas linkut

<https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>

* Vërtetim të gjendjes shëndetësore;
* Vërtetim nga Gjykata dhe Prokuroria që nuk ka çështje në proces;
* Dokumentacion tjetër, mbi trajnimet, kualifikimet (nëse ka);
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit.’

***Mosparaqitja e plotë e dokumenteve të sipërcituara sjell skualifikimin e kandidatit***

**3. REZULTATET PËR FAZËN E VERIFIKIMIT PARAPRAK**

**3.1 Verifikimi paraprak:**

Verifikimi paraprak i përmbushjes së kushteve të përgjithshme dhe kritereve të veçanta në shpalljen për konkurim, do të kryhet pas datës 16.06.2023, dhe do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së email, për shkaqet e mos kualifikimit.
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit.

**4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA**

**4.1. Kandidatët do të testohen me shkrim në lidhje me:**

* Kushtetutën e Republikës së Shqipërisë;
* Kodin e Procedurës Administrative;
* Ligjin Nr.115/2016, “Për organet e sistemit të drejtësisë” i ndryshuar;
* [Ligjin Nr.97/2016, “Për organizimin dhe funksionimin e prokurorisë në Republikën e Shqipërisë](https://klp.al/wp-content/uploads/2021/05/ligj_nr_97_2016_orgainzimi_dhe_funksionimi_prokurorise_1725.pdf)” i ndryshuar;
* Ligjin Nr.96/2016, “Për statusin e gjyqtarëve dhe prokurorëve në Republikën e Shqipërisë” i ndryshuar;
* Ligj Nr.95/2016 “Për organizimin dhe funksionimin e institucioneve për të luftuar korrupsionin dhe krimin e organizuar” i ndryshuar;
* Ligj Nr.84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”;
* Ligjin Nr.9131, datë 08.9.2003 “Për rregullat e etikës në Administratën Publike”;
* Ligjin Nr.9367, datë 07.4.2005 “Për parandalimin e konfliktit të interesave në ushtrimin e funksioneve publike”;
* Ligjin Nr.152/2013 “Për nëpunësit civil” i ndryshuar dhe akteve nënligjore të dala në zbatim të tij.

**4.2. Kandidatët gjatë intervistës së strukturuar me gojë do të vlerësohen në lidhje me;**

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

**5. MËNYRA E VLERËSIMIT TË KANDIDATËVE**

**5.1. Kandidatët do të vlerësohen në lidhje me:**

1. Vlerësimin me shkrim, deri në 40 pikë;
2. Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë.

**6. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, KLP-ja do të njoftojë ata individualisht në mënyrë elektronike për rezultatet nëpërmjet adresës së e-mailit. Këshilli i Lartë i Prokurorisë do të shpallë fituesin në faqen zyrtare dhe në portalin “Shërbimi Kombëtar i Punësimit”.

Të gjithë kandidatët që aplikojnë për procedurën e ngritjes në detyrë, do të marrin informacion në faqen e Këshillit të Lartë të Prokurorisë, për fazat e mëtejshme për:

* datën e daljes së rezultateve të verifikimit paraprak;
* datën, vendin dhe orën ku do të zhvillohet konkurrimi.

**II. PRANIM NGA JASHTË SHËRBIMIT CIVIL**

**Vetëm në rast se pozicioni i renditur në fillim të kësaj shpalljeje, në përfundim të procedurës së ngritje në detyrë, rezulton se është ende vakant, ai është i vlefshëm për konkurrimin nëpërmjet procedurës së pranimit në shërbimin civil. Këtë informacion do ta merrni në faqen e Këshillit të Lartë të Prokurorisë, duke filluar nga data 26.06.2023**

**1. KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA**

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil” i ndryshuar.

**1.1. Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar.

**1.2. Kandidatët duhet të plotësojnë kërkesat e posaçme si vijon:**

1. Të zotërojnë diplomë të nivelit "Master Shkencor" në Shkenca Juridike. Edhe diploma e nivelit "Bachelor" duhet të jetë në të njëjtën fushë. Diplomat e marra jashtë vendit, duhet të jenë të njohura nga institucioni përgjegjës për njesimin e diplomave, sipas legjislacionit në fuqi;
2. Të paktën 4 (katër) vite eksperiencë pune;
3. Njohuri të mira në një nga gjuhët e BE-së.

**2. DOKUMENTACIONI, MËNYRA DHE AFATI I DORËZIMIT**

Kandidati duhet të paraqesë zyrtarisht, brenda datës 07.06.2023, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

**2.1. Kandidatët që aplikojnë duhet të dorëzojnë dokumentet si më poshtë:**

* Jetëshkrim i plotësuar në përputhje me formatin Europass;
* Fotokopje të diplomës (përfshirë edhe diplomën bachelor);
* Fotokopje të librezës së punës (të gjitha faqet që vërtetojnë eksperiencën në punë);
* Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;
* Fotokopje të kartës së identitetit/pasaportës;
* Vërtetim të gjendjes shëndetësore;
* Vërtetim nga Gjykata dhe Prokuroria që nuk ka çështje në proces;
* Dëshmi penaliteti ose Vetëdeklarim për vërtetimin e gjendjes gjyqësore, sipas linkut

<https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>

* Dëshmi të njohurive të gjuhës së huaj;
* Kontaktet (numër telefoni dhe adresë email) dhe adresën e plotë të vendqëndrimit.

**3. REZULTATET PËR FAZËN E VERIFIKIMIT PARAPRAK**

Verifikimi paraprak i përmbushjes së kushteve të përgjithshme dhe kritereve të veçanta në shpalljen për konkurim, do të kryhet brenda datës 26.06.2023, në ambientet e Këshillit të Lartë të Prokurorisë, dhe brenda ditës do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së email, për shkaqet e mos kualifikimit.
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit.

**4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA**

**4.1. Kandidatët do të testohen me shkrim në lidhje me:**

* Kushtetutën e Republikës së Shqipërisë;
* Kodin e Procedurës Administrative;
* Ligjin Nr.115/2016, “Për organet e sistemit të drejtësisë” i ndryshuar;
* [Ligjin Nr.97/2016, “Për organizimin dhe funksionimin e prokurorisë në Republikën e Shqipërisë](https://klp.al/wp-content/uploads/2021/05/ligj_nr_97_2016_orgainzimi_dhe_funksionimi_prokurorise_1725.pdf)” i ndryshuar;
* Ligjin Nr.96/2016, “Për statusin e gjyqtarëve dhe prokurorëve në Republikën e Shqipërisë” i ndryshuar;
* Ligj Nr.95/2016 “Për organizimin dhe funksionimin e institucioneve për të luftuar korrupsionin dhe krimin e organizuar” i ndryshuar;
* Ligj Nr.84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”;
* Ligjin Nr.9131, datë 08.9.2003 “Për rregullat e etikës në Administratën Publike”;
* Ligjin Nr.9367, datë 07.4.2005 “Për parandalimin e konfliktit të interesave në ushtrimin e funksioneve publike”;
* Ligjin Nr.152/2013 “Për nëpunësit civil” i ndryshuar dhe akteve nënligjore të dala në zbatim të tij.

**4.2. Kandidatët gjatë intervistës së strukturuar me gojë do të vlerësohen në lidhje me;**

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

**5. MËNYRA E VLERËSIMIT TË KANDIDATËVE**

**5.1. Kandidatët do të vlerësohen në lidhje me:**

1. Vlerësimin me shkrim, deri në 40 pikë;
2. Intervistën e strukturuar me gojë që konsiston ne motivimin, aspiratat dhe pritshmëritë e tyre për karrierën, deri në 40 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë.

**IV. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Këshilli i Lartë i Prokurorisë do të njoftojë ata individualisht në mënyrë elektronike për rezultatet nëpërmjet adresës së email-it.

Këshilli i Lartë i Prokurorisë do të shpallë fituesin në faqen zyrtare dhe në portalin “Shërbimi Kombëtar i Punësimit”.

Të gjithë kandidatët që aplikojnë për procedurën e pranimit nga jashtë, do të marrin informacion në faqen e Këshillit të Lartë të Prokurorisë, për fazat e mëtejshme të kësaj procedure:

- për datën e daljes së rezultateve të verifikimit paraprak;

- datën, vendin dhe orën ku do të zhvillohet konkurimi;

**V. DATA E SHPALLJES SË REZULTATEVE PËR VLERËSIMIN PËRFUNDIMTAR**

Lista përfundimtare e fituesve e përbërë nga kandidatët që kanë grumbulluar mbi 70 pikë, të renditur duke filluar nga ai me më shumë pikë, do të shpallet në faqen zyrtare të internetit, <http://www.klp.al> dhe në portalin “Shërbimi Kombëtar i Punësimit”

Në të njëjtën datë kandidatët që nuk janë shpallur fitues do të njoftohen nga Sektori i Burimeve Njerëzore, pranë KLP-së, nëpërmjet adresës së tyre të e-mailit.

Tiranë, më 23.05.2023